section_heading: Radnja
paragraph_text: Prsten je pronađen dva i pol tisućljeća poslije, kada dolazi do stvorenja Golluma, koji ga odnosi u podzemlje na pet stoljeća, a prsten daje Gollumu "neprirodno dug život". No, prsten- imajući vlastitu volju- ga napušta, a pronalazi ga hobit Bilbo Baggins, na veliku Gollumovu žalost. Bilbo se vraća svojem domu u Shire s Prstenom, a priča se nastavlja šezdeset godina poslije. Na svoj 111. rođendan, Bilbo ostavlja Prsten svojem nećaku i posvojenom nasljedniku Frodu Bagginsu. Čarobnjak Gandalf ubrzo saznaje da je to Jedinstveni Prsten te ga pošalje sa Samom u Bree, s planom da se sastanu s njim nakon on ode u Isengard kako bi se sastao sa Sarumanom. Saruman otkriva da su Utvare prstena napustile Mordor kako bi uzeli Prsten i ubili bilo koga tko ga nosi; kako se već pokorio Sauronu, zarobljava Gandalfa na vrhu Orthanca. Frodu i Samu se ubrzo pridružuju hobiti Merry i Pippin. Nakon što su susreli Nazgûle na putu, uspijevaju doći u Bree gdje upoznaju čovjeka zvanog Strider, koji ih pristaje odvesti do Rivendella. Pristaju samo zato što Gandalf nije tamo da ih vodi. Nakon putovanja, provode noć u Weathertopu, gdje ih napadaju Nazgûli. Strider ih uspijeva odbiti, ali Frodo biva teško ranjen mačem, pa uz pomoć vile Arwen moraju brzo stići u Rivendell zbog liječenja. Dok ih progone, Froda nosiArwen do vilenjačkog utočišta Rivendell, gdje ga liječi njezin otac, Elrond.